
PROOEMIUM 


Animus  erat  in  hocce  academico  libello  sig¬ 
na  primaria,  uti  nunc  dierum  videntur,  genita¬ 
lia  afficientia,  eorumque  sequelas,  cum  iis  ve¬ 
tustioribus  auctoribus,  scilicet  ante  saeculum 
decimum  sextum  comparasse,  similitudinemque 
ostendisse  5  sed  in  hac  re,  amicum  Doctorem 
JosEPHUM  Brown,  in  Dissertatione  de  Morbis 
Venereis,  me  antevenisse  sentio.  Minus  lubens 
ergo,  brevem  historiam  medicinae  novae  abs- 

que  hydrargyro  aggredior,  etiamsi  inter  primos 
fui  chirurgorum  militarium  qui  hanc  investiga¬ 
tionem  coluerim,  posteaque  constanter  secutus 
sim  ;  quoniam  commentariis  meis  amotis,  do¬ 
cumentis,  quae  rem  illustrarent  manifeste  ca- 
reo  ;  nec  abest  etiam  metus,  ne  non  argumen¬ 
ta,  sed  etiam  praejudicia  sibi  opposita,  libellus 
noster  inveniat.  Veri  tamen  magis  amans, 
quam  controversiae  metuens,  progredior. 

CURATIONIS  ANTIMERCURIALIS 

ORIGINES. 

Hydrargyrum  in  syphilidem  usurpatum  est, 
brevi  post  primam,  ut  creditur,  in  Europam  e- 
jus  manifestationem  anno  1494<  *.  Pessimi  e- 
jus,  in  plurima  corpora,  effectus  cito  malam  ei 
famam  conciliaverunt,  atque  alia  remedia  mi¬ 
nus  noxia,  constantiusque  eandem  actionem  ex¬ 
hibentia,  ei  substituenda,  quaerebantur.  Va¬ 
ria  remedia  proposita  sunt,  famaque  evanida 
fruebantur  ;  adeo  etiam,  ante  annum  salutis 

•  Vide  arrest^  du  Parlement  de  Paris,  portant  reglement  sur  le  fait 
des  Malades  et  ia  Grosse  Verole,  6.  Mars  1496. 

nostrae  1508,  guaicum  locum  hydrargyri  occu¬ 
paverat,  quod  quidem  brevi  postea,  ut  noxium 
quiddam,  usu  interdictum  est. 

Annis  1530  et  1535  sarsaparilla  radixque 
China  remedia  erant  usu  accepta. 

Deinceps  tota  materia  medica  identidem  ex¬ 
pilata  est,  atque  multae  plantae,  alkali  volatile, 
acida  fossilia,  aliaque  singula  suo  tempore  ten- 
tata  sunt ;  neque  fautoribus  caruerunt,  iterum- 
que  in  desuetudinem  deciderunt,  pro  temporum 
inconstantia  saepe,  saepius  quidem  ex  laudibus 
nimis  tumidis,  quibus  primo  promulgantes  spem 
immodicam  excitaverant. 

‘‘  The  ill  success,  ’’  inquit  J.  Pearson, 
which,  in  a  great  variety  of  instances,  attend- 
“  ed  the  exertions  of  the  early  practitioners, 
and  the  deplorable  condition  to  which  great 
‘‘  numbers  of  their  miserable  patients  were  re- 
“  duced,  by  the  mal-administration  of  this  ac- 
“  tive  mineral,  soon  brought  this  mode  of  treat- 
“  ment  into  disrepute,  and  excited  inquiries  af- 
“  ter  other  remedies  less  uncertain  in  their  spe- 
cific  qualities,  and  less  injurious  to  the  health 

‘‘  and  comfort  of  the  diseased  in  their  conse- 
‘‘  quences.’’ 

Hoc  verum  esse,  omnibus  confitendum ;  ne¬ 
que  tamen  minus  verum  est,  opinionem  univer¬ 
sam,  quod  hydrargyrum  vi  specifica  solum  gau¬ 
deat,  multa  conditionis  supra  descriptae  exem¬ 
pla  nuper  exhibuisse,  atque  adhuc  etiam  sub  usu 
satis  cauto,  habito,  exhibere  perstat.  ‘‘  Inflam- 
“  matio  illa  gangraenosa  quae  serpit,  atque  tam 
“  pestifera  rapiditate  tota,  circa  pelvim  inferio- 
‘‘  rem,  integumenta,  in  foeminis  juvenibus 
“  atque  teneris  corrumpit,  ab  usu  hydrargyri 

persuasissimum  habeo,  oritur  ;  ea  enim,  quam 
“  quavis  alia  causa,  ulcera  irritabilia  atque  ve- 
‘‘  hementer  inflammata  longe  saepius  oriun- 
“  tur 

Nemo  quidem  aut  medicina  facienda,  aut  va¬ 
letudinariis  Venereis  frequentandis,  non  vide¬ 
rit  ulcera  per  genitalia  vagantia,  ad  femur  at¬ 
que  abdomen  serpentia,  hujus  cavitatem  etiam 
aliquando  denudantia,  febre  demum  hectica  et 
'morte  finientia,  hydrargyrum  non  specificum 


*  Cooper  and  Travers’  Surgical  Essays. 

reputandum  esse,  imo  etiam  certis  corporum 
proprietatibus  oppositum,  veneficum  fieri  do¬ 
centia. 

His  effectibus,  cum  marasmo,  mania,  erethis- 
mo,  eczemate,  &c.  probe  compertis,  investiga¬ 
tio  alius  specifici  eo  acrius  acta  est,  atque  haec 
inquisitio,  ceu  illa,  quondam  lapidis  philosopho¬ 
rum,  non  sine  utilitate  quadam  agitata  est.  Dr 
Balfour  distinctionem  inter  gonorrhoeam  et 
syphilidem  primus  indicavit  *  ;  quae  distinctio 
ex  auctoritate  cel.  Duncani  senioris,  atque 
Benjamini  Bell  deinceps  praevaluit. 

Doctrinam  pseudo-syphiliticam  illustri  aucto¬ 
ris  nomen  Angliae  commendavit,  atque  post 
dissertationem  aestimabilem  cl.  Carmichael 
discrimina  ampliora  inter  syphilidem  veram  et 
spuriam  duci  coeperunt.  Medici  hactenus  suc¬ 
cessu  animati,  etiam  ultra  progredi  voluerunt, 
atque  inventum  est  cancrum  venereum  opinione 
multo  rarius  occurrere. 


•  Vide  Dissert.  Med.  Inaug.  de  Gonorrhoea  Virulenta,  1767,  auctore 
F.  Balfour, 

Doctor  G.  Ferguson  in  iv.  volumine  Acto¬ 
rum  Medico- Chirurgorum  curationem,  a  chi¬ 
rurgis  exercitus  Lusitanici,  adhibitam  descrip¬ 
sit,  quo  patuit  eos  parum  vel  nihil  hydrar- 
gyri,  adhibere  solere.  Confitendum  quidem 
est,  nos  ea  regione  multo  minus  felices  in  sy¬ 
philide  fuganda,  quam  Lusitanos  extitisse. 

In  Gallia  conamen  audacissimum  factum  est, 
non  tantum  hydrargyrum,  sed  syphilidem  ip¬ 
sam  evertere,  acerrimo  libello  Strasburgi  anno 
1811  edito,  auctore  anonymo  ;  quem  tamen  sty¬ 
lum  excultum,  scientia  scriptorum  tam  vete¬ 
rum  tam  recentium  de  syphilide  ubique  mani¬ 
festa,  nomine  haud  indignum  fuisse  arguunt. 
In  eo,  quisquis  fuit,  probare  conatur,  syphili¬ 
dem  morbum  cutis  epidemicum  fuisse,  qui  uni¬ 
versam  Europam  peragravit,  adeo  celeriter  ver¬ 
sus  finem  saeculi  xv.,  ut  rerum  publicarum  ad¬ 
ministratores  ubique  terrore  percelleret ;  qui¬ 
que  ut' alia  hujusmodi  mala  brevi  cessavit,  dum 
is  morbus,  quem  hodie  syphilidem  vocamus,  a 
vetustissimis  temporibus  extiterit. 

“  II  n’existe  pas  une  seule  maladie,  un  seul 

derangement  de  Peconomie  animale,  attribue 

/ 

au  virus  venerien,  qui  n’ait  ete  connu  des  me- 
“  decins  Grecs  et  Eomains  :  gonorrhee,  chaii- 
eres,  verrues,  pustules,  exostoses,  &:c.,  iis  ont 
tout  deerit.’^  Patebit  porro  a  loco  infra  ci¬ 
tando,  hydrargyrum  non  ei  multum  pro  reme¬ 
dio  arrisisse. 

“  Le  mercure  agit  sur  les, glandes  salivaires, 
“  les  irrite,  et  augmente  prodigieusement  la  se- 
“  cretion  de  la  salive.  La  face,  le  cou  se  tume- 
fient ;  les  dents  noircissent,  s’ebranlent  et 
“  tombent ;  les  gencives  se  corrodent  5  des  ul- 
“  ceres  dans  toute  la  bouche  sans  cesse  humec- 
tee  par  une  salive  acre  causent  des  douleurs 
“  atroces  ;  la  carie  des  os  de  la  machoire,  du 
‘‘  palais,  et  du  nez  survient  quelquefois,  et  cet 
“  affreux  remede  a  ete  pendant  plus  de  trois 
“  siecles  presque  le  seul  pour  guerir  une  mala- 
“  die  soi-disant  venerienne.  La  terreur  que  la 
“  verole  inspira  aux  malades,  et  aux  medecins, 
“  peut  seul  rendre  raison  de  tant  de  cruelles  ex- 
“  travagances.’’ 

Imperium  quidem  corporis  super  hunc  mor- 

bum,  ni  mentis  praejudicia  obstitissent,  a  vetus¬ 
tissimis  scriptoribus  inferri  potuit.  Fracas- 
TORius  *  Poeta  eum  per  victum  sordidum,  labo¬ 
rem  vehementem  sanatum  se  novisse,  canit  j 
atque  FALLOPiust  et  FracantianusJ  idem  con¬ 
firmant.  Huic  potestati  nunc  extra  dubium 
collocatae,  fama  variorum  methodorum,  et  me¬ 
dicaminum  specificorum  tam  saepe  in  usum  in¬ 
troductorum  jure  tribuatur. 

An  ulla  vel  omnia  ex  his  Dominum  Rose 
legionis,  Coldstream  Guards  dictae,  chirurgum 

j 

impulerit,  dicere  nequeo  :  sed  ei  utique  debe¬ 
tur,  honos  medicis  Britannicis  primum  enun- 
ciandi,  quod  omnia  ulcera  penis  primaria  abs¬ 
que  hydrargyro  sanabilia  sunt.  Ante  hanc  rem, 
publice  divulgatam,  pauculi  chirurgi  exercitus 
Gallias  occupantis  in  eadem  investiganda  versa¬ 
bantur,  atque  ex  eorum  corroboratione  metho- 
dusDominiRosE  in  exercitu  generalior  facta  est. 
Opinio  hujus  curationis,  clamore  et  acrimonia 
quorundam,  nihil  obsistentibus  gliscit  in  dies 


♦  De  Syphilide,  lib.  ii. 
t  De  Morbo  Gallico. 


\  Ibid. 

inter  medicos  civiles,  atque  hinc  ratio  medendi 
clarissimorum  Britanniae  chirurgorum,  hoc  ip¬ 
so  tempore,  haud  leviter  temperata  videtur. 

CANCER  VENEREUS. 

Certa  morbi  forma  communi  quasi  consen¬ 
su  cancer  (nostris  chancre)  denominatur.  Jo- 
HANNES  Hunter  definit :  A  sore  of  a  some- 

what  round  form,  excavated,  without  granula- 
tions,  with  matter  adhering  to  the  surface,  and 
‘‘  with  a  thickened  edge  and  base.’*  Quando 
non  hydrargyro  interpellatur,  progressus  ejus 
lentus,  sed  satis  constans,  versus  sanationem 
esse  videtur.  Quum  in  dorso  penis  situs,  (ubi 
melius  mutationes  ejus  observare  licet,)  facies^ 
ejus  plerumque  purpureo  colore  occupatur,  qui 
quarto  vel  quinto  quoque  die  in  laetiorem  per¬ 
mutatur.  Cito  purpuram  resumit,  atque  hac 
ratione  usque  ad  diem  decimum  septimum  co¬ 
lores  alternant.  Tum  ulcus  magnitudine  au¬ 
getur,  ex  callo  circumjecto  absorpto,  quae  ab¬ 
sorptio  perstat  donec  omnis  duritia  sublata  fue¬ 
rit.  Ab  hac  re  fortasse  olim  “  cancer  semper 

progrediens”  appellatus  est.  Sed  hic  progres¬ 
sus  ad  diem  trigesimum  absolvitur,  consistit, 
atque  ulcus  tum  ut  aliud  ulcus  commune  sanes¬ 
cit,  callositate  tamen  aliqua  saepe  relicta. 

Circa  hoc  tempus  incipiendae  absorptionis, 
species  cutis,  marmora  maculosa  referens,  ali¬ 
quando  supervenit. 

Cancer  forma  est  simul  rarissima  ac  tardissi¬ 
ma  ulcerum  venereorum  ;  sed  cum  sanatum  se¬ 
mel  fuerit,  minus  frequenter  constitutionis  in¬ 
fectae  indiciis  excipitur. 

Hujusmodi  signa  constitutionis  viro  imbutae, 
post  cancrum  observata  sunt, 

Alopecia, 

Lepra  syphilitica. 

Syphilidis  describendae  compendiosus  esset 
labor,  si  non  alia  ulcera  ex  concubitu  nascentia, 
nec  levioris  momenti  quam  cancrum,  sive  diffi¬ 
cultatem,  in  primo  ipsorum  superventu,  sanan¬ 
di,  sive  signa  quibus  originem  dant  respicias, 
considerare  oporteret. 

In  duas  classes  et  quatuor  species,  ut  Domini 
Carmichael  ostensum,  commodissime  dividi 

possunt.  Alias  distinctiones  supervacaneas  ha¬ 
beo. 


PRIMA  CLASSIS. 

Species  Ulcus  superficiarum  sine  dkiri- 

tia,  sed  cum  marginibus  elevatis. 

Species  Ulcus  superficiarum  sine  duritia, 

sine  marginibus  elevatis. 

Hae  duae  species  eaedem  esse  possunt,  sed 
pro  vetustate  diversa,  aspectu  variantes. 

CLASSIS  SECUNDA. 

Species. — Ulcus  Phagedainicum. 

2®^  Ulcus  Gangraenicum. 

De  Prima  Ulcerum  Classe,  plus  dicere  quam 
nomen  indicat,  vix  opus  est.  Pustula  incipiunt, 
atque  nunquam  excavantur  aut  indurantur ; 
contra  equidem,  potius  supra  cutem  circumjec¬ 
tam  eminent  Hoc  animadvertenda  sunt,  quod 
bubo  saepius  his,  quam  aliis  quibuslibet  genita¬ 
lium  ulceribus  succedere  soleat. 

Signa  secundaria,  quibus  haec  ulcera  origi¬ 
nem  praestant,  sunt, 

1.  Eruptio  papularis,  quae  tumoribus  articu¬ 
lorum  majorum  et  iritide  excipitur. 

2.  Tubercula  parva  acne  simplici  Willani 
respondentia. 


CLASSIS  SECUNDA. 

Ulcus  Phagedainicum  et  Gangraenicum. 

Novies  forte  ex  decem  vicibus,  ulcus  phage¬ 
dainicum  in  glande  situm  est,  et  in  progressu 

)  * 

suo  rapido  praeputium  saepe  corripit.  Charac¬ 
ter  ejus  cancro  toto  coelo  contrarius  est :  latum 
enim  superficiarum  primo  est,  sine  duritia  vel 
callo  5  atque  progressu  ejus  pernicioso,  rapidis¬ 
simum. 

Ulcus  gangraenicum,  a  phagedainico  vehe¬ 
mentia  sola,  ni  fallor,  discrepat.  Eadem  gene¬ 
ralia  corporis  affecti  signa  sequentia  habent, 
eandem  propemodum  corporis  perturbationem 
gignunt. 

In  Gallia,  ubi  hoc  ulcus  haud  infrequens  ob¬ 
venit,  ab  origine  usque  prima  mihi  occasio  fuit. 

Vesicula  livida  primo  apparet,  plerumque 
circa  coronam  glandis.  Haec  nonnunquam  ad 
magnitudinem  nummi  argentei,  semisolidi  dic¬ 
ti,  usque  expanditur,  priusquam  linea  sepa¬ 
rationis  notari  potest.  Deinde  eschara  ejicitur, 
et  vera  phagedainae  indoles  fit  manifesta.  Ite¬ 
rum  brevi,  eschara  obducitur  simili,  cui  exui-  - 
ceratio  supervenit.  Hac  ratione  saepe  tota  ge¬ 
nitalia  corrumpit. 

Huic  morbo  milites  in  Lusitania  nomen, 

» 

‘‘  Leonem  Nigrum’^  indiderunt,  colorem  atque 
naturam  ejus  ferocissimam  indicaturum. 

Signa  constitutionis  corporis  affectae  post  ul¬ 
cera  phagedainica  atque  gangraenica  occuren- 
tia  fuerunt ; 

1.  Eruptio  tuberculosa. 

2.  Exulceratio  pharyngis  et  faucium  latissima. 

S.  Dolores  ostocopi. 

4.  Periostitis. 

ULCERUM  PRIMARIORUM  CURATIO. 

Cancer  et  primae  Classis  Ulcera, 

Ubi  cancer,  ulceraque  primae  classis  nec  bu- 

bone  nec  inflammatione  stipantur,  nunquam  ae¬ 
grum  lecto  continere  opus  est.  Nihil,  quam 
ulcus  mundum  servare,  lotione  astringente  ex  a- 
cetate  plumbi  comparata,  fere  postulat.  Sul- 
phas  cupri  post  certum  tempus  adhibitum  sana¬ 
tionem  expedit.  Nitras  argenti  nunquam  cancri 
curationem  accelerat ;  sed  ulceribus  superficia¬ 
riis  utiliter  adhiberi  potest. 

ULCERUM  PHAGEDAINICORUM  ET  GANGRAE- 
NICORUM  CURATIO. 

Alterutrum  ex  his  febre  symptomatica  ma¬ 
ture  stipatur.  Pulsus  fere  180  5  cutis  calida  et 
arida  5  lingua  sordida  est.  Quies  absoluta,  am¬ 
plae  sanguinis  missiones,  tam  generales  quam 
topicae,  purgantia  salina,  et  diaphoretica,  fue¬ 
runt  auxilia  felicissima.  Cataplasmate  ex  dau¬ 
ci  carotae  radice  composito,  ad  partem  interim 
admoto. 

Sanguinis  missionem  topicam  per  hirudines 
praecipuum  remedium  aestimo ;  atque  metus  ne 
morsus  eorum  in  ulcera  degenerarent,  aut  mor¬ 
bi  naturam  participarent,  usum  eorum  non  pro- 

hibere  debent.  Tantum  irritabilitatis  et  in¬ 
quietis  noctu  existit,  ut  opium  exhibere,  nec  un¬ 
quam  sine  commodo,  cogamur. 

Bubo, 

Bubo  omnia  haec  ulcera  consequitur,  saepius 
tamen  primam  classem  et  cancrum.  Curatio 
hic  usurpata  felicissima  fuit.  Aeger  statim 
lecto  cohibetur  ;  medicamentum  purgans  exhi¬ 
betur.  Hirudines,  si  multum  inflammationis 
adsit,  applicantur ;  saepe  quidem  haec  duo  ul¬ 
tima  negliguntur. 

Compressio  tunc  fit  ope  fasciae  arcte  circum¬ 
ligatae.  Haec  quidem  dolorem  sub  initio  gra¬ 
vem  concitat,  ideoque  paulatim  augenda  erit. 
Dolor  fere  intra  paucas  horas  cessat,  atque 
tunc  compressio  ex  arbitrio  intendi  potest. 
Paucis  postea  diebus,  bubo  hunc  ad  modum  cu¬ 
ratus,  invenietur  mobilis,  faciem  complanata, 
atque  mole  imminuta.  Brevi  postea  penitus  re¬ 
solvitur,  Aliquando  vero  accidit  bubones,  e- 
tiam  his  remediis  exhibitis,  ad  suppurationem 
properare.  Prudentissima  tum  curatio  erit  non 

puris  maturationem  expectare,  sed  fluidum 
quam  primum  perceptum  apertura  minima  eva¬ 
cuare,  iterumque  pressionem  adhibere.  Hoc 
modo  curati,  bubones  aperti  haud  minus  infre¬ 
quentes  fiant,  quam  post  aliam  curationem  fre¬ 
quentes  existunt.  Hic  minime  celandum  est, 
quod  bubones  vetusti,  saepenumero  curationi 
syphilidis  absque  hydrargyro,  succedant ;  atque 
mea  saltem  sententia  validissimum  adversus 
hunc  methodum  argumentum  constituit.  Quan¬ 
tum  ipse  viderim,  ii  sine  hydrargyro  morbum 
curantes,  hoc  impedimentum  non  memoriae  pu¬ 
blice  tradiderunt. 

Cancri  saepe  in  forma  circuli  indurati  con¬ 
sanescunt,  quae  induratio  per  aliquot  postea 
hebdomadas  continuetur.  Ad  hunc  originem 
tales  bubones  plerumque  vestigari  possunt,  sed 
ulcera  primae  classis,  quibus  nulla  unquam  in¬ 
duratio  erat,  consequi  novi.  Relatio  inter  bu¬ 
bones  proxime  ulcera  primaria  sequentia,  atque 
hos  chronicos  latissima  est.  Hi  plures  fere 
glandes  occupant,  ad  insignem  magnitudinem 
crescunt,  nec  tamen  cutem  decolorant,  parum 
molestiae  inter  ambulandum,  parum  doloris,  ex 

pressu,  exhibent.  Lente  suppurant,  atque  sup¬ 
purati,  tardissime  ad  cicatricem  perveniunt,  li¬ 
cet  rarissime  hoc  statu  late  vagantur. 

Signa  Secundaria* 

Nullum  pathologiae  axioma  certius  stabili¬ 
tum  reor,  quam  illud,  quod  virus  venereum 
certis  paret  legibus  ;  ita  ut,  ulcus  quodque  pri¬ 
marium,  signum  suum  peculiare  inter  constitu¬ 
tionis  mala,  i.  e.  in  symptomatibus  secunda¬ 
riis,  habeat. 

Observatio  iterata  constantiae  horum  signo¬ 
rum,  ordinisque,  hanc  sententiam  mihi  confir¬ 
mavit.  Non  is  sum,  qui  nullam  aliam  formam 
signorum  totum  corpus  afficientium,  quam  ea 
jam  sub  capite  exulcerationis  primariae  memo¬ 
rata  curationem  sine  hydrargyro  subsequi  con¬ 
tenderem  ;  sed  per  tempus  quo  hanc  praxin 
usitavi,  nullam  egomet  aliam  vidi.  Hinc  per¬ 
suasus  sum,  morbos  illos  proteiformes  quos  legi¬ 
mus,  rarissime  syphilidos  sequelas  esse  \  quin  ta^ 
lia  anomala  mala  hydrargyri  potius,  vel  hydrar- 
gyri  saltem  cum  lue  male  copulati,  progeniem. 

c 

Cancrum  sequentia. 

Alopecia  in  duobus  militibus,  olim  cancro 

4 

curato  demissis,  sed  iterum  propter  bubonem 

vetustum  supra  descriptum  in  valetudinarium 

/ 

post  septimam  hebdomadam  admissis,  occurrit. 
Sub  curatione  pili  de  plagulis  capillitii  decide¬ 
runt,  illud  albidum  admodum,  et  incanum  qua¬ 
si  relinquentes.  Morbus  a  porrigine  decal¬ 
vante  WiLLANi  in  hoc  discrepabat,  quod  capil¬ 
li  residui  valde  delicati,  coloreque  mutato  facti 
sunt.  Fracastorius  *  hisce  verbis  alopeciam 
memorat  :  “  Nonnullis  et  pili  cadunt  et  barba, 
“  aut  superciliorum  aut  capitis,  quod  deformes 
“  et  ridiculos  homines  facit.’^  Astruc  quo- 
'  que,  cum  signis  quae  hydrargyro  obstant,  alo¬ 
peciam  adnumeravit.  In  hisce  militibus,  no¬ 
tandum  est,  nulla  eruptio  videnda  erat,  aut  in 
capillitia  aut  alia  corporis  parte. 

Lepra  vel  Psoriasis  Syphilitica^  alias  Macula 

Cuprea  notissima. 

Haec  optime  descripta  extat  in  libro  Docto- 


*  De  Curatione  Syphilidis, 

ris  WiLLAN,  sub  nomine  leprae  syphiliticae,  ad 
quem  lectorem  relego.  Willanus  scripsit, 

“  When  the  constitution  is  under  the  full  in- 

/ 

fluence  of  mercury,  the  sides  of  the  patch 
“  sink,  and  become  paler.”  Hoc  quidem  vul¬ 
go  fit,  ubi  nullum  hydrargyrum  usurpatum  est ; 
sed  aliquando  ad  exulcerationem  progreditur 
crustis  formatis,  sub  quibus  pus  colligitur,  at¬ 
que  hoc  ulcus  ingenium  ignavum  parentis  mali 
participat 

Ulcera  consequentia  Classis  Primae. 

Eruptio  papularis  aut  lichen  syphiliticus  est, 
uti  Willanus  describit,  “  an  extensive  erup- 
“  tion  of  papulae  connected  with  internal  dis- 
“  order,  recurrent,  not  contagious.”  Hae  pa¬ 
pulae  plurimae  sunt  in  facie,  collo,  medio  cor¬ 
pore,  sed  rarissime  in  extremis  membris  viden¬ 
dae  sunt.  Non  omnes  eodem  die,  ut  alia  exan¬ 
themata,  sed  per  duos  tresve  dies,  erumpere 
persistunt ;  quo  tempore  febris  eruptionis  quo¬ 
que  percontinuat.  Quando  proventus  plenus 
factus  fuit,  decedunt,  cuticula  desquamata. 

Nec  raro,  secunda  et  tertia  messis  ordine  eo¬ 
dem  succedunt,  alia  alii  superducta.  Fauces 

9 

semper  arent ;  deglutitio  difficilis  est ;  et  tumor 
aliquando,  dolorque  articulorum  majorum,  vix, 
aut  ne  vix  quidem  rheumafismo  dignoscendi. 
Iritis  quoque  hujus  morbi  desquamationem  co¬ 
mitatur. 

Alia  eruptio  tuberculorum  exiguorum  acne 
simplici  Willani  congrua,  non  nisi  raro  ulcera 
primae  classis  sequitur. 

Ulcera  Gangraenica  et  Phagedainica  Se¬ 
quentia. 

Signa  ad  constitutionem  corporis  relata,  hanc 
exulcerationis  speciem  subsequentia,  sunt,  e- 
ruptio  tuberculorum  magnorum,  aut  per  se  aut 
pustulis  mixtorum,  quae  cito  in  ulcera,  crusta 
obtecta,  degenerant.  Haec  a  marginibus,  ubi 
crusta  crassissima  fit,  extenduntur.  Post  cer¬ 
tum  tempus  crusta  e  centro  rejicitur,  ubi  proces¬ 
sus  sanandi  viguisse  invenitur.  Haec  ulceris 
proprietas,  qua  de  centro  sanescit,  crusta  inde 

rejecta,  cum  margine  simul  elevato,  poculi  spe¬ 
ciem  ei  conciliant. 

Exulceratio  pharyngis  posterioris  ampla  su¬ 
perficiaria  crusta  aphthosa  contecta,  etiam  ad 
angulum  oris  producta,  ulcerum  secundae  clas¬ 
sis  sequela  est.  Dolores  ostocopi  nonnunquam 
adeo  graves  sunt,  ut  somnum  omnino  prohibent, 
et  periostitis  crebro  occurrit. 

Signorum  secundariorum  Curatio* 

In  alopecia  supradicta  capilli  haud  minus 
quam  ante  uberes  redditi  sunt.  Capillitio  raso, 
atque  unguentis  stimulantibus  rite  excitato, 
morbi  tuberculosi  et  squamosi  ad  sanitatem 
perfectam  perducti  sunt ;  guaico,  sarsaparilla, 
balneo  ex  acido  nitro-muriatico,  antimonii  prae¬ 
paratis,  purgantibus  identidem  adhibitis. 

Periostitis  in  omni  exemplo,  sanguinis  mis¬ 
sioni  per  hirudines,  sarsaparillae,  balneo  calido 
cessit. 

Dolores  ostocopi  maxime  levati  s,unt  pulvere 
ipecacLianhae  compositae. 

Eruptiones  papulai'es  regimine  stricte  refri- 

gerante  curatae  sunt.  Tumores  articulorum 
et  iritis  hanc  morbi  conditionem  aliquando  co¬ 
mitantes,  maximam  venaesectionem  desidera¬ 
bant,  quae  curatio  plerumque  efficax  fuit. 

In  tribus  tamen  iritidis,  post  desquamationem 
exemplis,  hydrargyro  uti  tandem  coactus  sum. 
Haec  in  Eblana  occurrerunt,  ubi,  ut  vehemen¬ 
ter  suspicor,  lues  graviore  forma  quam  in  Gallia 

grassatur.  His  tamen  tribus  exceptis,  ne  gra- 
0 

num  quidem  unum  hydrargyri  aut  extrinsecus 
aut  intrinsecus  exhibui  syphiliticis,  ex  eo  tem¬ 
pore  quo  primum  hanc  quaestionem  aggressus 
sum.  Forsan  unum  ex  supradictis  exemplis 
hic  tradere  haud  inutile  sit,  quoniam  ostendit 
iritidem  signum  esse  et  effectum  veneni  morbi¬ 
di,  minimeque  hydrargyri  progeniem,  uti  nuper 
scriptum  est  *. 

Gul.  Cooper,  praefecti  famulus,  bubonem 
in  inguine  utfoque  unum  habens,  quem  ex  ul¬ 
cusculo  parvo  (penis)  intra  hebdomadam  et  si¬ 
ne  ullo  remedio  sanato,  ortum  traxisse,  narra¬ 
vit.  Nulla  cicatrix  relicta  est.  Bubones  pres- 


*  Vide  Cooper  and  Travers’s  Surgical  Essays, 


DE  SYPHILIDE. 


sion  e  discussi  sunt,  atqui  quum  jam  parum  ab¬ 
fuit,  quin  dimitteretur,  correptus  est  capitis 
dolore,  nausea  et  vomitu,  quae  postea  in  mes- 
sem  copiosam  pustularum  desiit.  His  desqua¬ 
matis,  tumor  dolens  cubiti  accessit,  propter 
quem  venaesectio  ampla  adhibita  est. 

In  debilitate  huic  subsequente,  iritis  super¬ 
venit.  Sanguis  per  hirudines  detractus  est ;  pur¬ 
gantia  imperata.  Nihilominus  cornea  obfusca- 
tur;  pupilla  lacera  irregularis  fit;  striae  lymphae 
coagulantis  a  pupilla  ad  lentis  capsulam  exten¬ 
dere  visae  sunt ;  quae  signa  omnia  evanuerunt 
post  corpus  submuriate  hydrargyri  saturatum. 
Similia  signa  aliis  duobus  exemplis  hydrargy- 
rum  flagitabant. 


CONCLUSIONES. 

\ 

Postquam  syphilidem  absque  hydrargyro  cu¬ 
rare  incepi,  in  magnis  forte  praesidiis  versatus 
fui,  ubi  praeter  legionem  propriam,  quatuor  sal¬ 
tem  aliae  legiones  hospitatae  sunt,  earumque 
chirurgi,  aut 

1.  Hydrargyro  ut  olim  utebantur,  vel 

2.  Hydrargyro  penitus  abdicarunt,  vel 

3.  Hydrargyri  parvis  portionibus  usi  sunt,  et 
ad  certa  tantum  signa  tollenda,  sed  nunquam 
ad  salivationem  excitandam. 

Ex  his  variis  methodis  inter  se  comparatis 
sequitur, 

I.  Ubi  hydrargyrum  usurpatum  est  ulcera  pri¬ 
maria  lentius  sanescebant. 

II.  Ubi  hydrargyrum  adhibitum  est,  signa  se¬ 
cundaria  rara  erant ;  sed  quando  occurrebant, 
natura  graviora. 

III.  Ubi  hydrargyrum  non  usurpatum  est, 
signa  secundaria  multo  magis  frequentia  erant, 
sed  indole  mitiore  ;  in  nullo  exemplo  ossa  ca¬ 
rie  afBcientia,  sed  certe  ad  curationem  perma¬ 
nentem  aliis  quam  hydrargyro  remediis  perduc¬ 
ta. 

IV.  Ubi  hydrargyrum  primo  non  usurpatum 
est,  nec  nisi  postea  ad  signa  secundaria  tollen¬ 
da  j  haec  etiam  pauculis  hydrargyri  granis  qua¬ 
si  fascinata  cedere  solebant. 

V.  Ubi  hydrargyrum  usurpatum  est,  sed  iden- 

tidem  copiaque  parva  adque  certum  propositum, 
curatio  celerrima  procurata  est. 

VI.  Haec  ultima  curandi  ratio  originem  haud 
raro  signis  secundariis  dedit  5  quae  subinde  hy- 
drargyro  non  cederent,  atque  semper  difficilli¬ 
me  tractantur. 

Istae  conclusiones  chirurgorum  de  nova  sy- 
.  philidem  curandi  ratione  sollicitorum,  qui  faci¬ 
li  communicatione  deductionem  falsam  forte 
nascentem  corrigere  potuerunt,  fallaciae  parum 
obnoxiae  videntur. 

« 

Ex  magno  numero  sine  hydrargyro  curato¬ 
rum  in  legione,  cujus  rebus  medicis  ipse  prae¬ 
sum,  quo  tempore  exercitus  reductus  est,  plu¬ 
rimi,  maxime  brevis  staturae  causa,  dimissi  fue¬ 
runt,  sed  nulli  sequelis  syphilidis  affecti.  Ad 
tercentos  adhuc  restant,  optima  sanitate  fruen- 
tes,  quorum  nonnulli  sexies  vel  septies  etiam, 
hac  ratione  curati  sunt,  nova  semper  contage 
contracta.  Alii  iterum  uxorem  duxerunt,  li¬ 
berorum  sanorum  patres  nunc  facti,  horum  u- 

num  ter  etiam  sanatum  fuisse,  epistolae  infra 
datae  me  certiorem  fecerunt  *. 

Dictum  fuit  nuper  acerrimo  auctore,  quod  na¬ 
sus  tam  saepe,  apud  Lusitanos,  mutilus,  quan¬ 
tum  errant  detrectatores  hydrargyri,  vehemen- 

4 

ter  evincat. 

Auctoritates  quas  citat  spectatissimas,  gra¬ 
vissimas  quidem  esse  agnosco.  Viros  ipsos 
jamdudum  admirari  didici  j  sed  nihilominus 
frequentia  hujus  mutationis,  res  quae  facile  acu¬ 
tissimos  fallere  posset,  non  ita  plane  admittitur 
ab  omnibus,  ut  curationes  nostras  dirigere  pos¬ 
sit. 

Multi  sunt,  qui  in  Lusitania  medicinam  cum 
exercitu  fecerunt,  nec  tamen  hanc  notabilem 
admodum  faciei  jacturam  viderunt. 

Ego  quidem,  totis  bellis,  ibi  loci  factis,  inter¬ 
fui,  regionem  iterum  iterumque  peragratus, 
maximam  populi  partem  vidi  5  sed  plures  pene 
quam  naso  mutilos  me  vidisse,  sancte  assevero. 

*  At  your  request  I  liave  cxamined  the  child  of  Francis  M‘Atarsney, 
wlio  was  cured  of  chancre  vvith  bubo  three  several  times,  and  wlio  had 
since  married.  The  child  has  no  disease  of  the  skin,  and  is  to  all  appear- 
ancc  pcrfectly  healthy.— "DwWin/  Feb,  26,  1820. 

Lectorem  suas  conclusiones  de  alterutrius 
curationis  praestantia  ducere  permitto,  unum 
addens : 

Hydrargyrum,  adhuc  utile  esse  remedium, 
si  ad  syphilidem  curandam  prudenter  adhibi¬ 
tum. 


FINIS. 

